## 15 octobris 2026

## S. Teresiæ a Iesu, virginis et Ecclesiæ doctoris
memoria

Communia virginum (delectum est in memoriis partes aliquas de feria sumere secundum Institutionem generalem de Liturgia horarum).

Invitatorium

Ante Officium quod a solo persolvitur, dici potest sequens oratio:

Aperi, Dómine, os meum ad benedicéndum nomen sanctum tuum; munda cor meum ab ómnibus vanis, pervérsis et aliénis cogitatiónibus; intelléctum illúmina, afféctum inflámma, ut digne, atténte ac devóte hoc Offícium recitáre váleam, et exaudíri mérear ante conspéctum divínæ maiestátis tuæ. Per Christum Dóminum nostrum. Amen.

Dómine, lábia mea apéries.

Et os meum annuntiábit laudem tuam.

Ad Invitatorium dici possunt psalmi 95, 100, 67 vel 24. Si autem aliquid ex psalmis 100, 67, vel 24 occurit in Officio illius diei, eius loco dicitur psalmus 95.

Psalmus cum sua antiphona, pro opportunitate, omitti potest quando Invitatorium Laudibus matutinis præponendum est.

Ant. Introíte in conspéctu Dómini in exsultatióne.

Psalmus 94 (95)
Invitatio ad laudem Dei
Adhortamini vosmetipsos per singulos dies, donec illud « hodie » vocatur (Hebr 3, 13).

Veníte, exsultémus Dómino; *

iubilémus Deo salutári nostro.

Præoccupémus fáciem eius in confessióne *

et in psalmis iubilémus ei.

Ant. Introíte in conspéctu Dómini in exsultatióne.

Quóniam Deus magnus Dóminus, *

et rex magnus super omnes deos.

Quia in manu eius sunt profúnda terræ, *

et altitúdines móntium ipsíus sunt.

Quóniam ipsíus est mare, et ipse fecit illud, *

et siccam manus eius formavérunt.

Ant. Introíte in conspéctu Dómini in exsultatióne.

Veníte, adorémus et procidámus, *

et génua flectámus ante Dóminum, qui fecit nos,

quia ipse est Deus noster, *

et nos pópulus páscuæ eius et oves manus eius.

Ant. Introíte in conspéctu Dómini in exsultatióne.

Utinam hódie vocem eius audiátis: *

« Nolíte obduráre corda vestra,

sicut in Meríba secúndum diem Massa in desérto, †

ubi tentavérunt me patres vestri: *

probavérunt me, etsi vidérunt ópera mea.

Ant. Introíte in conspéctu Dómini in exsultatióne.

Quadragínta annis tǽduit me generatiónis illíus, *

et dixi: Pópulus errántium corde sunt isti.

Et ipsi non cognovérunt vias meas; †

ídeo iurávi in ira mea: *

Non introíbunt in réquiem meam ».

Ant. Introíte in conspéctu Dómini in exsultatióne.

Consequitur Gloria Patri et repetitur antiphona.

Vel:

Ant. Introíte in conspéctu Dómini in exsultatióne.

Psalmus 99 (100)
Gaudium in templum ingredientium
Redemptos iubet Dominus victoriæ carmen canere. (S. Athanasius).

Iubiláte Dómino, omnis terra, *

servíte Dómino in lætítia;

introíte in conspéctu eius *

in exsultatióne.

Ant. Introíte in conspéctu Dómini in exsultatióne.

Scitóte quóniam Dóminus ipse est Deus; †

ipse fecit nos, et ipsíus sumus, *

pópulus eius et oves páscuæ eius.

Ant. Introíte in conspéctu Dómini in exsultatióne.

Introíte portas eius in confessióne, †

átria eius in hymnis, *

confitémini illi, benedícite nómini eius.

Quóniam suávis est Dóminus; †

in ætérnum misericórdia eius, *

et usque in generatiónem et generatiónem véritas eius.

Ant. Introíte in conspéctu Dómini in exsultatióne.

Consequitur Gloria Patri et repetitur antiphona.

Vel:

Ant. Introíte in conspéctu Dómini in exsultatióne.

Psalmus 66 (67)
Omnes gentes Domino confiteantur
Notum sit vobis quoniam gentibus missum est hoc salutare Dei (Act 28, 28).

Deus misereátur nostri et benedícat nobis; *

illúminet vultum suum super nos,

ut cognoscátur in terra via tua, *

in ómnibus géntibus salutáre tuum.

Ant. Introíte in conspéctu Dómini in exsultatióne.

Confiteántur tibi pópuli, Deus; *

confiteántur tibi pópuli omnes.

Læténtur et exsúltent gentes, †

quóniam iúdicas pópulos in æquitáte *

et gentes in terra dírigis.

Ant. Introíte in conspéctu Dómini in exsultatióne.

Confiteántur tibi pópuli, Deus, *

confiteántur tibi pópuli omnes.

Terra dedit fructum suum; *

benedícat nos Deus, Deus noster,

benedícat nos Deus, *

et métuant eum omnes fines terræ.

Ant. Introíte in conspéctu Dómini in exsultatióne.

Consequitur Gloria Patri et repetitur antiphona.

Vel:

Ant. Introíte in conspéctu Dómini in exsultatióne.

Psalmus 23 (24)
Domini in templum adventus
Christo apertæ sunt portæ cæli propter carnalem eius assumptionem (S. Irenæus).

Dómini est terra et plenitúdo eius, *

orbis terrárum et qui hábitant in eo.

Quia ipse super mária fundávit eum *

et super flúmina firmávit eum.

Ant. Introíte in conspéctu Dómini in exsultatióne.

Quis ascéndet in montem Dómini, *

aut quis stabit in loco sancto eius?

Innocens mánibus et mundo corde, †

qui non levávit ad vana ánimam suam, *

nec iurávit in dolum.

Hic accípiet benedictiónem a Dómino *

et iustificatiónem a Deo salutári suo.

Hæc est generátio quæréntium eum, *

quæréntium fáciem Dei Iacob.

Ant. Introíte in conspéctu Dómini in exsultatióne.

Attóllite, portæ, cápita vestra, †

et elevámini, portæ æternáles, *

et introíbit rex glóriæ.

Quis est iste rex glóriæ? *

Dóminus fortis et potens, Dóminus potens in prœ́lio.

Ant. Introíte in conspéctu Dómini in exsultatióne.

Attóllite, portæ, cápita vestra, †

et elevámini, portæ æternáles, *

et introíbit rex glóriæ.

Quis est iste rex glóriæ? *

Dóminus virtútum ipse est rex glóriæ.

Ant. Introíte in conspéctu Dómini in exsultatióne.

Consequitur Gloria Patri et repetitur antiphona.

Text © LIBRERIA EDITRICE VATICANA.

© 1999-2026 J. Vidéky